Aquest text parla sobre el tema Gestió?
La seguretat informàtica és una branca de la informàtica que estudia com assegurar que els recursos dels sistemes informàtics siguin utilitzats de la forma en què es van definir. El seu objectiu és la creació de plataformes segures en què els agents que hi interaccionen (programes i usuaris) només puguin realitzar les accions que hi hagin estat autoritzades. Els experts en seguretat informàtica acostumen a afirmar que un sistema 100% segur no existeix. Tot i així, afirmen que la seguretat es basa en 4 característiques: integritat, privadesa, disponibilitat i no rebuig o autenticitat. Thomas Beth afirma que un sistema de seguretat informàtica per a la comunicació entre ordinadors solament requereix tres principis per a ser segur: confidencialitat, autentificació i confiança mutua.Depenent de les amenaces es pot distingir entre seguretat lògica i seguretat física. Quant al coneixement dels propis usuaris, el 2015 s'afirmà que la meitat dels internautes han patit alguna vegada un atac mentre que solament el 40% de qui té smartphone no el protegeix.
No.